CELEX: 52015PC0243
Language: et
Date: 2015-05-13 00:00:00
Title: Soovitus: NÕUKOGU OTSUS, millega tunnistatakse kehtetuks otsus 2009/589/EÜ ülemäärase eelarvepuudujäägi olemasolu kohta Poolas

EUROOPA KOMISJON
            Brüssel,13.5.2015
            COM(2015) 243 final
            Soovitus:
            NÕUKOGU OTSUS,
            millega tunnistatakse kehtetuks otsus 2009/589/EÜ ülemäärase eelarvepuudujäägi olemasolu kohta Poolas
            
               
         
         
            
            
            
               Soovitus:
            
            
               NÕUKOGU OTSUS,
            
            
               millega tunnistatakse kehtetuks otsus 2009/589/EÜ ülemäärase eelarvepuudujäägi olemasolu kohta Poolas
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 126 lõiget 12,
            
            
               võttes arvesse Euroopa Komisjoni soovitust
            
            
               ning arvestades järgmist: 
            
            
               (1)Komisjoni soovitust järgides otsustas nõukogu 7. juulil 2009 Euroopa Ühenduse asutamislepingu artikli 104 lõike 6 kohaselt, et Poolas on ülemäärane eelarvepuudujääk. 
            
            
               (2)Euroopa Ühenduse asutamislepingu artikli 104 lõike 7 ning nõukogu 7. juuli 1997. aasta määruse (EÜ) nr 1467/97 (ülemäärase eelarvepuudujäägi menetluse rakendamise kiirendamise ja selgitamise kohta)
                  1
                artikli 3 lõike 4 kohaselt esitas nõukogu komisjoni soovituse põhjal samal kuupäeval Poolale soovituse eesmärgiga kõrvaldada ülemäärane eelarvepuudujääk 2012. aastaks. 
            
            
               (3)Nõukogu järeldas 21. juunil 2013, et Poola oli rakendanud tõhusaid meetmeid, kuid pärast esialgse soovituse vastuvõtmist on aset leidnud majandust kahjustavaid sündmusi, millel on riigi rahandusele oluline negatiivne mõju. Seetõttu leidis nõukogu komisjoni soovitust järgides, et määruse (EÜ) nr 1467/97 artikli 3 lõikes 5 sätestatud tingimused olid täidetud, ja andis Poolale aluslepingu artikli 126 lõike 7 alusel uue soovituse eesmärgiga kõrvaldada ülemäärane eelarvepuudujääk 2014. aastaks
                  2
               . 
            
            
               (4)Nõukogu otsustas 10. detsembril 2013 aluslepingu artikli 126 lõike 8 alusel, et Poola ei olnud võtnud tõhusaid meetmeid vastusena nõukogu 21. juuni 2013. aasta soovitusele kõrvaldada ülemäärane puudujääk 2014. aastaks,
                  3
                ning soovitas aluslepingu artikli 126 lõike 7 alusel Poolal kõrvaldada ülemäärane eelarvepuudujääk 2015. aastaks
                  4
               . Poolal soovitati saavutada valitsemissektori nominaalne eelarvepuudujääk, mis moodustab 2013. aastal 4,8 % SKPst, 2014. aastal 3,9 % SKPst ja 2015. aastal 2,8 % SKPst (välja arvatud pensionisüsteemi teisest sambast varade ülekandmise mõju). Nõukogu soovituse aluseks olnud makromajandusliku prognoosi põhjal oli see kooskõlas struktuurse eelarvepositsiooni paranemisega 1 % SKPst 2014. aastal ja 1,2 % SKPst 2015. aastal. Samuti soovitati Poolal juba välja kuulutatud ja vastu võetud meetmeid rangelt rakendada, täiendades neid samal ajal lisameetmetega, et saavutada ülemäärase eelarvepuudujäägi jätkusuutlik korrigeerimine 2015. aastaks. Poola pidi 15. aprillil 2014 andma aru kõnealuse soovituse järgmiseks võetud meetmete kohta.
            
            
               (5)Komisjon järeldas 2. juunil 2014, et ülemäärase eelarvepuudujäägi menetluse raames ei olnud sel ajal vaja võtta täiendavaid meetmeid.
            
            
               (6)Vastavalt aluslepingutele lisatud protokolli (ülemäärase eelarvepuudujäägi menetluse kohta) artiklile 4 esitab komisjon andmed kõnealuse menetluse rakendamiseks. Kõnealuse protokolli kohaldamisel peavad liikmesriigid vastavalt nõukogu 25. mai 2009. aasta määruse (EÜ) nr 479/2009 (Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta)
                  5
                artiklile 3 esitama kaks korda aastas (enne 1. aprilli ja 1. oktoobrit) andmed valitsemissektori eelarvepuudujäägi ja võla kohta ning muud seotud muutujad. 
            
            
               (7)Esitatud andmete põhjal peaks nõukogu tegema otsuse tunnistada kehtetuks otsus ülemäärase eelarvepuudujäägi olemasolu kohta. Lisaks tuleks otsus ülemäärase eelarvepuudujäägi olemasolu kohta tunnistada kehtetuks üksnes siis, kui i) komisjoni prognooside kohaselt ei ületa puudujääk prognoosiperioodil kontrollväärtust 3 % SKPst
                  6
                ja ii) valitsemissektori võla suhe SKPsse täidab tulevikku suunatud võlakriteeriumi.
            
            
               (8)Kooskõlas stabiilsuse ja kasvu paktiga tuleks põhjalikult kaaluda süsteemset pensionireformi, millega kehtestatakse mitmesambaline süsteem, mis sisaldab kohustuslikku kogumispensioni sammast. 
            
            
               (9)Nende andmete põhjal, mis komisjon (Eurostat) esitas vastavalt määruse (EÜ) nr 479/2009 artiklile 14 pärast 2015. aasta aprillis Poola esitatud teatist, 2015. aasta lähenemisprogrammi ja komisjoni 2015. aasta kevadprognoosi, on põhjendatud järgmised järeldused.
            
            
               –Valitsemissektori eelarvepuudujääk oli 2014. aastal 3,2 % SKPst. Kuna see näitaja on kontrollväärtuse lähedal ja Poola valitsemissektori võla suhe SKPsse on jätkusuutlikult püsinud allapool kontrollväärtust 60 % SKPst, siis saab Poola süsteemse pensionireformi suhtes kohaldada määruse (EÜ) 1467/97 artikli 2 lõike 7 sätteid. Poola 1999. aasta süsteemset pensionireformiga tehtud muudatused võeti tagasi 2013. aasta detsembris vastu võetud seadusega. Selle tulemusel kanti osa kogumispõhistesse erapensionifondidesse (moodustasid Poola pensionisüsteemi teise samba) kogunenud varast riiklikku sotsiaalkindlustussüsteemi (Poola pensionisüsteemi esimene sammas). Pensionisüsteemi teine sammas ei laienenud enam kõikidele, selles osalemine ei olnud nüüd enam kohustuslik. Selle tulemusel lõppes 2013. aasta muudatusega 1999. aasta süsteemse reformiga kehtestatu. 2014. aasta juuli lõpuni kogunesid kõikide osalejate sotsiaalmaksed ikka veel teise sambasse. Kõnealused maksed on 1999. aasta süsteemse pensionireformi otsesed netokulud ja neid tuleb ülemäärase eelarvepuudujäägi korrigeerimise hindamisel arvesse võtta. Ajavahemikul jaanuarist kuni juulini 2014 moodustasid otsesed netokulud kokku hinnanguliselt 0,4 % SKPst ja seega on need piisavad, et põhjendada valitsemissektori eelarvepuudujääki, mis ületas aluslepingus sätestatud kontrollväärtust 3 % SKPst. 
            
         
         
            
               –Poola valitsuse 30. aprillil 2015 esitatud lähenemisprogrammi kohaselt on 2015. aastal eelarvepuudujäägi eesmärgiks 2,7 % SKPst ja 2016. aastal 2,3 % SKPst. Komisjoni talituste 2015. aasta kevadprognoosi kohaselt on 2015. aasta eelarvepuudujääk 2,8 % SKPst ja juhul, kui poliitikat ei muudeta, on 2016. aasta puudujääk 2,6 % SKPst. Seega peaks eelarvepuudujääk jääma prognoosiperioodil allapoole aluslepingus sätestatud kontrollväärtust 3 % SKPst.
            
            
               –Komisjoni hinnangul on struktuurne eelarvepositsioon (st majandustsükliga kohandatud valitsemissektori eelarvepositsioon ilma ühekordsete ja muude ajutiste meetmeteta) 2014. aastal paranenud 0,9 % SKPst. 
            
            
               –Valitsemissektori koguvõlg püsis 2014. aastal tasemel 50,1 % SKPst. Komisjoni 2015. aasta kevadprognoosi kohaselt on valitsemissektori koguvõlg 2015. aastal 50,9 % SKPst ja 2016. aastal 50,8 % SKPst, st allpool kontrollväärtust 60 % SKPst.
            
            
               (10)Alates 2015. aastast ehk ülemäärase eelarvepuudujäägi kõrvaldamisele järgnevast aastast kohaldatakse Poola suhtes stabiilsuse ja kasvu pakti ennetuslikku osa ja Poola peaks liikuma sobiva kiirusega keskpika perioodi eelarve-eesmärgi suunas, muu hulgas järgides kulueesmärki. Komisjoni 2015. aasta kevadprognoosi kohaselt paraneb struktuurne eelarvepositsioon juhul, kui poliitikat ei muudeta, 0,2 % SKPst nii 2015. kui ka 2016. aastal. Üldise hinnangu kohaselt vastab Poola 2015. aastal keskpika perioodi eesmärgi saavutamiseks nõutud kohandamisele, võttes aluseks netokulude kasvu, mis ei ületa sihttaset, samas kui 2016. aastal on oht, et nõutud kohandamisest kaldutakse teataval määral kõrvale, kuna struktuuriline kohandamine jääb 2016. aastal nõutust väiksemaks ja kõnealusel aastal on vaja võtta lisameetmeid.
            
            
               (11)Kooskõlas aluslepingu artikli 126 lõikega 12 tühistatakse nõukogu otsus ülemäärase eelarvepuudujäägi kohta, kui ülemäärane eelarvepuudujääk asjaomases liikmesriigis on nõukogu arvates kõrvaldatud.
            
            
               (12)Nõukogu on arvamusel, et ülemäärane eelarvepuudujääk Poolas on kõrvaldatud ja seega tuleks otsus 2009/589/EÜ tunnistada kehtetuks.
            
            
               (13)Nõukogu tuletab meelde, et 1999. aasta süsteemne pensionireform asendas määratud väljamaksega riikliku pensioniskeemi kolmesambalise, määratud sissemaksetega skeemiga. Reformi peamine eesmärk oli parandada Poola pensionisüsteemi jätkusuutlikkust, võttes eelkõige arvesse Poola ees seisvat keerulist demograafilist olukorda. Süsteemse pensionireformi muudatused 2013. aasta lõpus suurendasid taas esimese, riikliku samba tähtsust, mis vastupidiselt teisele sambale ei ole kogumispensioni sammas, vaid tinglik, kindlaksmääratud maksetega süsteem. 1999. aasta süsteemse reformi muutmine vähendab küll lühiajaliselt teatud määral eelarvekoormust, kuid ei paranda riigi rahanduse pikaajalist jätkusuutlikkust, sest suurematest sotsiaalmaksetest saadav lühiajaline kasu ja madalamad intressid neutraliseeritakse tulevikus suuremate pensionimaksetega riiklikust sambast. Üldiselt ohustab 1999. aasta süsteemse pensionireformiga tehtud muudatuste tagasivõtmine pikas perspektiivis Poola rahanduse jätkusuutlikkust,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Üldhinnangust järeldub, et ülemäärane eelarvepuudujääk Poolas on kõrvaldatud.
            
            
               Artikkel 2
            
            
               Otsus 2009/589/EÜ tunnistatakse kehtetuks.
            
            
               Artikkel 3
            
            
               Käesolev otsus on adresseeritud Poola Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  EÜT L 209, 2.8.1997, lk 6.
               
               
                  
                     (2)
                  Nõukogu 21. juuni 2013. aasta soovitus Poola valitsemissektori ülemäärase eelarvepuudujäägi kõrvaldamiseks.
               
               
                  
                     (3)
                  Nõukogu otsus 2013/758/EL, 10. detsember 2013, millega tehakse kindlaks, et Poola ei ole võtnud vastusena nõukogu 21. juuni 2013. aasta soovitusele tõhusaid meetmeid.
               
               
                  
                     (4)
                  Nõukogu 2. detsember 2013. aasta soovitus Poola valitsemissektori ülemäärase eelarvepuudujäägi kõrvaldamiseks.
               
               
                  
                     (5)
                  ELT L 145, 10.6.2009, lk 1.
               
               
                  
                     (6)
                  Kooskõlas dokumendiga „Specifications on the implementation of the Stability and Growth Pact and Guidelines on the format and content of Stability and Convergence Programmes” („Stabiilsuse ja kasvu pakti rakendamise täpsustused ning juhised stabiilsus- ja lähenemisprogrammide sisu ja vormi kohta”), 3. september 2012. Vt: 
                  
                     http://ec.europa.eu/economy_finance/economic_governance/sgp/pdf/coc/code_of_conduct_en.pdf.